Fehérvári színészt, fotográfust, kárpitművészt is elismertek
A megyéhez kötődő személyeket is díjaztak kedden a nemzeti ünnep alkalmából.
Balog Zoltán, az emberi erőforrások minisztere a Magyar Érdemrend Tisztikereszt polgári tagozata kitüntetésben részesítette Lukács László néprajzkutatót, muzeológust, a Szent István Király Múzeum nyugalmazott főmuzeológusát.

Magyar Érdemrend Lovagkereszt polgári tagozata kitüntetést kapott Horváth Imre, a Székesfehérvári Egyházmegye nyugalmazott plébánosa, címzetes apát, főesperes és kanonok.

Csókás Emese kárpitművész, a Tóparti Gimnázium és Művészeti Szakközépiskola művésztanára Ferenczy Noémi-díjat kapott; Blaskó Borbála, a Vörösmarty Színház táncművésze, koreográfusa, táncpedagógusa Harangozó Gyula-díjban részesült; Krisztik Csaba, a Vörösmarty Színház színművésze Jászai Mari-díjat vehetett át; Vécsy Attila fotóművész, az MTA Agrártudományi Központ marketingasszisztense Balogh Rudolf-díjban részesült.

Fidel László olimpiai ezüstérmes, ötszörös világbajnok kajakos Magyar Érdemrend Lovagkereszt polgári tagozat kitüntetést, Hanga Ádám kosárlabdázó és Szipola Antal, a Vitál Club Sportáruház tulajdonos-ügyvezetője pedig Magyar Arany Érdemkereszt polgári tagozat kitüntetést kapott.

Szintén Balog Zoltán, Hoppál Péter kultúráért felelős államtitkár és Ónodi-Szűcs Zoltán egészségügyért felelős államtitkár adott át még számos művészeti és egészségügyi díjat. Magyarország Babérkoszorúja díjat vehetett át: Bartis Attila József Attila- és Márai Sándor-díjas író, fotográfus; Böszörményi Zoltán József Attila-díjas író, költő; Dobozi Eszter József Attila-díjas író, költő, szerkesztő.
Fazekas Sándor földművelésügyi miniszter miniszteri elismerő oklevelet adományozott Sziebert Gergelynek, a Fejér Megyei Kormányhivatal Élelmiszerlánc-biztonsági és Földhivatali Főosztálya vezetőjének.
Fidel László Vécsy Attila böszörményi zoltán Krisztik Csaba Lukács László Sziebert Gergely Székesfehérvár Blaskó Borbála Bartis Attila Dobozi Eszter Csókás Emese Szipola Antal emmi Hanga Ádám